
Kasutusloa andmine (Tehase tn 4)

1. ASJAOLUD JA MENETLUSE KÄIK
16.04.2021 ehitisregistri keskkonda laekus läbivaatamiseks Tehase tn 4 (katastriüksuse number 51106:001:0025) Viimistlusvabriku tootmishoone nr 2 (Ehitisregistri kood 118009054) peale osalist lammutamist kasutusloa taotlus nr 2111371/08296. Taotlusele on lisatud ehitusjärgne kontrollmõõdistamine.

Kinnistu Tehase tn 4 omanik on Narva Gate OÜ  (registri kood 11417217). Kinnistul asuvad Viimistlusvabriku tootmishooned, millides tootmistegevus on peatatud. Ehitustegevusega oli ettenähtud tootmishoonete osaline ja täielik lammutustööd.
[bookmark: _GoBack]
Teostatud ehitustööd täies mahus vastavad 02.10.2013 antud ehitusloale nr 25125 ning ehitusloa menetluse raames kooskõlastatud ehitusprojektile. Tööd on tehtud piirini, mida lammutusprojekt (lammutusprojekt TÜ Merelähedane töö nr 11072013) ette nägi. Vastavalt esitatud aktile ehitustööd olid alustatud 2013 aastal.

Jõustunud 01.07.2015.a ehitusseadustiku ja planeerimisseaduse rakendamise seaduse § 20 lõike 1 kohaselt enne käesoleva seaduse jõustumist antud ehitusluba kehtib tähtajatult, kui ehitamisega oli alustatud enne käesoleva seaduse jõustumist. 

16.04.2021  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2112371/07357, menetluse nr 255619.

Kasutusloa menetlus toimus ehitisregistri elektroonilises keskkonnas. Esitatud ehitusdokumentatsioonis  ehitusseadustikus § 55 loetletud põhjused kasutuslubade väljastamisest keeldumiseks puuduvad.

Seega, ehitusseadustiku § 55 kohaselt Tehase tn 4 tootmishoone nr 2 (Ehitisregistri kood 118009054)  kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada Tehase tn 4 hoonele tootmishoone nr 2 (Ehitisregistri kood 118009054) kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

